recursal/SuperWikiNEXT-32B huggingface dataset:
Jemeno kalnai tarp Kaukabalos ir Tavilos
**Jemeno kalnai** (*Džebelis*) – kalnų ir aukštumų masyvas Arabijos pusiasalio pietuose, daugiausia Jemene (pakraščiai Omane ir Saudo Arabijoje). Didžiausias aukštis – 3760 m (an Nabi Šuaibo kalnas). Ilgis iš šiaurės vakarų į pietryčius – apie 500 km. Būdingi plokščiaviršūniai kalnai, sudaryti iš kristalinių ir vulkaninių uolienų. Yra užgesusių ugnikalnių, trapų. Vakariniai šlaitai statūs, pietuose skardžiais leidžiasi į Raudonąją jūrą, o šiaurės rytuose palaipsniui pereina į Rub al Chalio dykumą. Tarp kalnų masyvų gilūs vadžių (Mauro, Zabido, Banos ir kitų) slėniai.

Būdingos sausosios stepės, dykumos, slėniuose – atogrąžų krūmynai.

Šaltiniai
---------

1. ↑  *Jemeno kalnai*. Visuotinė lietuvių enciklopedija, T. VIII (Imhof-Junusas). – Vilnius: Mokslo ir enciklopedijų leidybos institutas, 2005
2. ↑  Географический энциклопедический словарь, гл. редактор А. Ф. Трёшников. – Москва, Советская энциклопедия, 1983. // psl. 179–180
|  |  |
| --- | --- |
|    | **Šiam straipsniui ar jo daliai reikia daugiau nuorodų į šaltinius.**Jūs galite padėti Vikipedijai įrašydami tinkamas išnašas ar nuorodas į šaltinius. |

**Orgazminė platforma** – makšties apatinio trečdalio susiaurėjimas dėl stiprios lytinės stimuliacijos. Vyksta sueities metu, ima formuotis aukštumos fazėje, kai į makšties sieneles priplūsta daug veninio kraujo. Makšties prieangis gali susiaurėti iki 50 proc. pradinio pločio.

Dėl orgazminės platformos erotinis stimuliavimas dar labiau sustiprėja – tiek moteriai, tiek ir vyrui (nepriklausomai nuo varpos dydžio). Moteriai stipriau stimuliuojamos lytinės lūpos, vyrui – varpos kūnas. Orgazmo metu ši platforma susitraukia 3-5 kartus (kartais iki 10-15 kartų), maždaug 0,8 sek. intervalais. Moteriai orgazmo pojūtis ir malonumas tiesiogiai priklauso nuo šių susitraukimų stiprumo ir skaičiaus. Atsipalaidavimo fazėje orgazminė platforma greitai išnyksta ir per 10-15 minučių makštis tampa įprasto dydžio.

Biologinė reikšmė
-----------------

Manoma, kad orgazminė platforma susidaro dėl to, kad ji tarsi užspausdama makšties prieangį, po vyro ejakuliacijos neleidžia ištekėti sėklai – taip yra padidinama tikimybė moteriai pastoti. Net ir tuo atveju, jei pati moteris nepasiekė orgazmo, platforma išsilaiko iki 30-40 minučių. Taigi, orgazminė platforma sudaro sąlygas ne tik sėklos išlaikymui, bet ir sąlygoja maksimalią varpos stimuliaciją sueities metu, atitinkamai spartindama vyro ejakuliaciją, t. y. sėklos patekimą į makštį.

Platformos susidarymo ypatumai
------------------------------

Orgazminė platforma priklauso nuo moters amžiaus, fiziologijos ir lyties organų sandaros bei būklės. Su amžiumi makšties sienelės prisipildo krauju vis mažiau, todėl ir platforma tampa silpniau išreikšta. Nėštumo metu – atvirkščiai: orgazminė platforma yra stipresnė, intensyvesnė ir ilgiau trunkanti. Po gimdymo platforma ne tokia žymi, susitraukimų jėga ir skaičius sumažėję, tačiau po 3 mėnesių vėl pasiekia įprastas savybes.

Šaltiniai
---------

1. 1 2  Jones, Richard E. (2006). *Human reproductive biology*. Kristin H. Lopez (3rd ed.). Amsterdam: Elsevier Academic Press. ISBN 978-0-12-088465-0. OCLC 61351645.
| ***Orgazmo*** |
| --- |
|  |
|  |
| Pavadinimas | Orgazmo |
| Kilmės šalis |  JAV |
| Režisierius | Trey Parker |
| Scenaristas (-ai) | Trey ParkerMatt Stone |
| Metai | 1997 |
| Žanras | komedija |
| Trukmė | 94 min. |
| Kalba | anglų |
| **IMDb įrašas** |

**Orgazmo** – 1997 m. JAV pasirodžiusi komedija, kurią sukūrė „Pietų parko" kūrėjai Matt Stone ir Trey Parker, filmę atlikę vienus pagrindinių vaidmenų. Be jų, juostoje epizodinius vaidmenis sukūrė nemažas būrys pornografijos aktorių.

Pagrindiniai aktoriai
---------------------

*Aktorius – vaidmuo*
* Trey Parker – Džo Jangas / Orgazmo
* Dian Bachar – Benas Čapleskis
* Robyn Lynne Raab – Liza
* Matt Stone – Deivas
* Michael Dean Jacobs – Maksas Orbisonas
* Ron Jeremy – Klarka
* Chasey Lain – Kendė
* Juli Ashton – Safi
* Shayla LaVeaux
* Jill Kelly
* Jeanna Fine
* Serenity

Turinys
-------

DĖMESIO: *toliau atskleidžiamos kūrinio detalės*

Mormonų misionierius Džo Jangas, skleisdamas tikėjimo tiesas, užklysta į pornografinio filmo kūrimo aikštelę ir šio režisierius Maksas Orbisonas pasiūlo jam pagrindinį vaidmenį filme „Orgazmo". Tikėdamasis tokiu būdu uždirbti pinigų savo ir Lizos vestuvėms bei patikintas, kad nereikės filmuotis intymiose scenose, Džo sutinka. Filmas netikėtai tampa labai pelningas ir režisierius sugalvoja kurti šio tęsinį, tačiau tuo metu į miestą atvyksta Liza ir netikėtai filmo anonse atpažįsta savo sužadėtinį...
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Organometaliniai junginiai** – junginiai, kuriuose metalas arba boras, silicis, arsenas, selenas yra susijungęs su organine grupe.

Pavyzdžiai:

* MeMgI
* Et2Mg – dietilmagnis
* BuLi – butillitis
* Et3Mg – trietilboranas

Kartais išskiriama atskira chemijos šaka, **Organometalinė chemija**, kuri nagrinėja tokius junginius.

Grinjaro reagentai
------------------

Vieno iš Grinjaro reagentų susidarymo schema
*Pagrindinis straipsnis – Grinjaro reagentai*.
Jie pavadinti mokslininko Victor Grignard, kuris atrado tokius junginius, garbei. Šie junginiai svarbūs atliekant organinių junginių sintezę. Grinjaro reagentų bendra formulė:
RMgX, kur X – halogenas, o R – organinė dalis.

Organiniai ličio junginiai
--------------------------

Jų bendra formulė – RLi. Tai dar viena atliekant organinių junginių sintezę svarbių reagentų grupė. Jie susidaro halogenintiems junginiams reaguojant su ličiu.
Vadis Negevo dykumoje (Izraelis)
**Vadis** (arab. وادي = *wādī; vadi*) – sausa laikinos upės vaga, kuri užsipildo vandeniu tik po smarkaus lietaus. Arabų kalboje šis žodis taip pat reiškia ir tiesiog upės slėnį.

Kiti pavadinimai
----------------

Gardajos miesto Alžyras vaizdas, dešinėje matyti sausas vadis. Dažnai prie vadžių yra gyvenvietės, nes vadžių vietose sezoninių kritulių metu kaupiasi požeminis vanduo.
Holoceninės vadžio nuosėdos Mirties slėnyje (Kalifornija).
Šiaurės Afrikoje vadžius vadina *oued* (iš prancūzų kalbos). Pietų Afrikos vakarinėje dalyje juos vadina *rivier* (afr. *rivier* 'upė'). Hausų kalbos žodžiu *kouri* vad-ius vadina Vakarų Afrikos vietose, kur naudojama ši kalba, ar gretimose srityse. Vadį reiškia ir hebr. ‏nahal; נחל‏‎ bei hind. nala.

Žodis *wādī* labai paplitęs arabų toponimuose.

Hidrologija
-----------

Vadis skiriasi nuo kanjonų ar kitokių tarpeklių vandens režimu. Vadžius suformuoja tekantis vanduo, tačiau nuo paprastų upių slėnių skiriasi tuo, kad vadyje paviršinis vanduo būna tik tam tikru metu, po lietaus. Vadžiai susidaro kaip dykumose laikinai tekančių srautų vagos, jie būna sausi visus metus, išskyrus trumpa laikotarpį po lietaus.
  
Dykumoms būdingi staigūs, bet reti lietūs, kurie dažnai sukelia poplūdžius. Metų laiku, kai galimos tokios lūtys, vadžių kirtimas yra rizikingas, nes gali užklupti nelauktai vadžiu pasruvęs poplūdis. Šiaurės Amerikoje dėl tokių staigių poplūdžių vadžiuose kasmet žūsta po kelis žmones. Taip būna ir Artimųjų Rytų šalyse.

Dažnai prie vadžių būna gyvenvietės, kadangi po vadžiu, grunte, neretai galima rasti požeminio vandens. Dykumų klajokliai naudojasi po lietų vadžiuose išaugančia augalija, net ir tokiuose regionuose kaip Sachara. Dėl vadžių ryšio su vandeniu ir kartu žmonių gyvenimu XX a. paskutinį dešimtmetį susiformavo sritis, vadinama *vadžių hidrologija*.

Nuosėdos vadžiuose
------------------

Nuosėdų sluoksniai vadžiuose formuojasi greitai, nes vadžiais tekančios vandens greitis sparčiai sumažėja, o vanduo susigeria į poringas nuosėdas. Dėl šių priežasčių vadžių nuosėdos yra prastai surūšiuoti žvyras ir smėlis. Šias nuosėdas paprastai dar perklosto eoliniai procesai.

Per ilgą laiką dėl nugulančių vadžių nuosėdų vadžiai gali virsti „atvirkštiniais vadžiais": Dėl gruntinių vandenų gerai auga augalai, nuosėdos užpildo vadžio „griovį" net su kaupu. Taip vadis iš „griovio" tampa iškilu „pylimu" dykumoje.

Nuorodos
--------

1. ↑  Review of Wheater, Howard ; Al Weshah, Radwan, Hydrology of Wadi systems -IHP Regional Network on Wadi Hydrology in the Arab Region Archyvuota kopija 2009-07-24 iš Wayback Machine projekto. UNESCO- Technical documents in hydrology vol 55, SC.2002/WS/33,(2002).
2. ↑  Mohamed Achitea and Sylvain Ouillonb, Suspended sediment transport in a semiarid watershed, Wadi Abd, Algeria (1973–1995) Archyvuota kopija 2009-04-03 iš Wayback Machine projekto. *Journal of Hydrology* Volume 343, Issues 3-4, 20 September 2007, pp. 187–202.
**Ašinis laikas** – XX amžiaus filosofo Karlo Jasperso terminas, sugalvotas apibūdinti 800–300 m. pr. m. e. periodui. Ašiniame laike vyko perėjimas iš kolektyvinės bendruomeninės sąmonės į individualų mąstymą. Tuo metu atsirado pamatinės filosofijos idėjos, pasaulinės monoteistinės religijos. Šiuolaikinių religijų ištakos taip pat glūdi Ašiniame laike, kuomet buvo pradėtos skelbti dorovinės ideologijos didžiųjų žmonijos išminčių (Sokrato, Platono, Mahavyros, Budos, Zaratustros, Laodzi, Konfucijaus, judeo-krikščioniškų pranašų ir kt. apie 500–300 m. pr. m. e).

Išnašos
-------

1. ↑  Baumard, Nicolas; Hyafil, Alexandre; Boyer, Pascal (2015-09-25). „What changed during the axial age: Cognitive styles or reward systems?". *Communicative & Integrative Biology* **8** (5). ISSN 1942-0889. PMC PMCPMC4802742 Patikrinkite `|pmc=` reikšmę (pagalba). PMID 27066164. doi:10.1080/19420889.2015.1046657.
2. ↑  „What came first: all-seeing gods or large societies?". *The Economist*. 2019-03-21. Nuoroda tikrinta 2019-03-28.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Darbininkų Internacionalo logotipas
**Darbininkų Internacionalas**, *Socialistinis darbininkų internacionalas* – tarptautinis socialistų ir socialdemokratų partijų susivienijimas.

Istorija
--------

Įkurtas 1923 m. gegužės 21-25 d. Hamburge vykusiame tarptautiniame kongrese, kuriame dalyvavo 620 delegatų iš 30 valstybių, atstovavę partijas, buvusias Berno ir Vienos (2 ½) Internacionalų narėmis. LSDP atstovavo Steponas Kairys.

Balsai kongrese pasiskirstė pagal partijų gausumą: Vokietijos suvienytoji socialdemokratų partija-30, Didžiosios Britanijos leiboristai-28, Prancūzijos socialistai-16, Belgija ir Austrija po 15, Rusija, Švedija, Danija ir JAV po 12, Čekijos ir Slovakijos čekai-8, vengrai-8, vokiečiai-7, Nyderlandai ir Šveicarija po 7, Norvegija, Gruzija ir Suomija po 3, Armėnija, Bulgarija, Jugoslavija, Rumunija, Ukraina, Turkija, Liuksemburgas, Lietuva, Latvija, Estija ir Dancigo laisvasis miestas po 1.

Kongrese priimtoje rezoliucijoje „Tarptautinė darbininkų klasės kova prieš pasaulinę reakciją" Rusijos valdžia pasmerkta dėl vykdomo teroro, tačiau kartu Antantės ir kitos šalys raginamos pripažinti Rusiją. Taip pat reikalaujama savo šalių vyriausybėms neleisti stiprinti socialinę ir politinę reakciją, kovoti už tautinių diktatūrų pašalinimą.

Rezoliucijoje „Imperialistinės taikos sutartys ir darbininkų klasės uždaviniai" išdėstytos nuostatos ginti tautines ir tikybos mažumas, priešintis kolonializmui, slaptų karinių sutarčių ir sąjungų sudarymui, siekti visuotinio nusiginklavimo, iš Rusijos reikalaujama išvesti kariuomenę iš Gruzijos bei suteikti apsisprendimo teisę Armėnijai ir Gruzijai.

Kongrese buvo patvirtintas Darbininkų Internacionalo statutas, išrinktas 9 narių Biuras ir 6 narių Vykdomojo komiteto vadovaujanti komisija, vykdančiaisiais sekretoriais paskirti F. Šou ir Fridrichas Adleris. Internacionalo būstine pasirinktas Londonas, 1935 m. būstinė perkelta į Briuselį.

Darbininkų Internacionalui teko dirbti fašizmo ir reakcijos pakilimo bei socialdemokratijos skaidymosi į marksistines ir reformistines sroves laikotarpiu, todėl jo įtaka nebuvo didelė. Pirmąjį dešimtmetį, kol vyko teorijų formavimas, trūko ryžto kovoti prieš fašizmą, kai kurios partijos netgi bendradarbiavo su nacionalsocialistinėmis partijomis, o į valdžią atėjus Hitleriui, nutrūko finansinė parama visam darbininkų judėjimui.

Darbininkų Internacionalas faktiškai nustojo egzistavęs 1940 m. Vokietijai užėmus Belgiją.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Oksidas** – oksidacijos metu susidaręs cheminis junginys, kurį visada sudaro du elementai, vienas iš jų turi būti O2 (deguonis), o pats oksidas neretai įgauna pavadinimą pagal likusįjį elementą, pvz.: SO2 yra sieros (IV) oksidas, nuo elemento S (sieros) pavadinimo. Pagal savybes oksidai skirstomi į rūgštinius, bazinius, amfoterinius ir indiferentinius.

Rūgštinis oksidas
-----------------

Rūgštiniu oksidu vadinamas toks oksidas, kuriame nemetalas susijungęs su deguonimi. Dar kartais tokie junginiai vadinami rūgšties anhidridais. Jie reaguoja su vandeniu sudarydami rūgštį ir su bazinės kilmės medžiagomis sudarydami druskas.

Bazinis oksidas
---------------

Baziniu oksidu vadinamas bet kokio metalo oksidas. Kai kurie iš jų reaguoja su vandeniu, dauguma su rūgštimis ir su rūgštiniais oksidais.

Amfoterinis oksidas
-------------------

Tai dvejopos prigimties oksidas: jam būdingos ir rūgštinio, ir bazinio oksido savybės. Gali reaguoti su rūgštinės ir bazinės kilmės medžiagomis sudarydami druskas. Amfoterinius oksidus sudaro elementai, periodinėje lentelėje esantys metalų ir nemetalų sandūroje.

Indiferentinis oksidas
----------------------

Oksidas, reaguodamas su vandeniu nesudarantis nei rūgšties, nei hidroksido.
|  |
| --- |
| **RQ-3 Dark Star** |
|  |
| „RQ-3 Dark Star" skrydyje, 1998 m. |
|  |
| Tipas | žvalgybos lėktuvas |
| Pirmas skrydis | 1996 m. kovo 29 d. |

**RQ-3 Dark Star** (liet. *RQ-3 Tamsioji Žvaigždė*) – XX a. dešimtame dešimtmetyje JAV sukurtas bepilotis, radarų sunkiai aptinkamas („stealth") žvalgybos orlaivis.

Konstrukciškai tai beuodegis, tačiau „skaidančio sparno" apibrėžimo neatitinkantis iš kompozicinių medžiagų gamintas monoplanas lėktuvas su fiksuotais, stačiu kampu prie fiuzeliažo montuojamais sparnais. Lektuvo ilgis – 4,6 m, aukštis – 1,5 m, sparnų mojis – 21 m.

Varomas vienu 8,5 kN traukos turboreaktyviniu varikliu Williams-Rolls-Royce FJ44-1A jis pasiekdavo 288 mylių per valandą (464 km/h, 250 mazgų) greitį, skrydžio nuotolis siekė iki 575 mylių (925 km, 500 jūrmylių), skrydžio lubos - 45 000 pėdų (13 500 m).

„RQ-3 Dark Star" sukūrė „Lockheed Martin" ir „Boeing" korporacijos.

Pirmasis „Dark Star" skrydis įvyko 1996 m. kovo 29 d. Bandymų eigoje padarius išvadą, kad dėl savo formos orlaivis yra nestabilus bei sunkiai valdomas, projektas nutrauktas 1999 m.

Trys išlikę prototipai eksponuojami JAV muziejuose: antrasis prototipas RQ-3A (A/V #2) - JAV nacionaliniame karinių oro pajėgų muziejuje (Wright-Patterson KOP bazė Deitone, (Ohajo valstija)), trečiasis (RQ-3A, Nr. A/V #3) - Sietlo skrydžio muziejuje (angl. *Museum of Flight*), ketvirtasis, niekuomet neksridęs (RQ-3A) - Smitsono nacionaliniame oro ir kosmoso muziejuje (angl. *Smithsonian National Air and Space Museum*) Vašingtone (neeksponuojamas).

Šis orlaivis buvo visiškai autonominis: jis galėjo be žmogaus įsikišimo pakilti, išskristi į misiją, fotografuoti ir atlikti kitus reikiamus veiksmus, perdavinėti informaciją į bazę, grįžti ir nusileisti. Tačiau esant reikalui, buvo numatyta galimybė ir valdyti jį per palydovus ar tiesiogiai radijo bangomis.

Šaltiniai
---------

1. 1 2
2. 1 2
3. ↑
4. ↑  "Lockheed Martin/Boeing RQ-3A DarkStar | National Air and Space Museum".


|  |  |
| --- | --- |
|  | **Vikiteka: RQ-3 Dark Star** – vaizdinė ir garsinė medžiaga  |
**RR Alliance** – vienas didžiausių Šiaurės ir Baltijos šalių verslo teisės advokatų kontorų aljansų. Įsteigtas 2004 m. Dirba apie 420 specialistų, iš kurių 250 yra teisininkai. Advokatų kontoros veikia Švedijoje (Stokholmas), Suomijoje (Helsinkis) ir Baltijos šalyse (Lietuva, Latvija, Estija).

Istorija
--------

Tinklo ištakos siekia 1936 m. kai buvo įsteigta „Roschier" kontora). Partnerystės pagrindu veikė „Roschier" (viena pirmaujančių Suomijos ir Švedijos advokatų kontorų) ir „Raidla Lejins & Norcous".

2008 m. gegužės 1 d. tinklo narė „Raidla Lejins & Norcous" buvo viena didžiausių advokatų kontorų Baltijos šalyse, Lietuvoje vienijanti 47 teisininkus (2009 m. sausio 1 d.). „Raidla Lejins & Norcous" vardu kontora veikė nuo 2008 m. gegužės 1 d. kai susivienijo ilgamečiai partneriai „Lejins, Torgans & Partners" (Latvija), „Raidla & Partners" (Estija), „Norcous & Partners" (Lietuva).

Nuo 2010 m. spalio 1 d. pakeitė pavadinimą į „RR Alliance".

„RR Alliance" yra tarptautinio advokatų kontorų tinklo „Ius Laboris" (vienijančio advokatų kontoras ir teisininkus, teikiančius paslaugas darbo teisės, pensijų, darbuotojų skatinimo ir žmogiškųjų išteklių valdymo srityse) narys.

Šaltiniai
---------

1. ↑  „Roschier" informacija Archyvuota kopija 2007-05-16 iš Wayback Machine projekto. **(**angl.**)**
2. ↑  „RR Alliance" – naujas advokatų kontorų aljanso „RoschierRaidla" vardas
3. ↑  RLN.lt informacija

Nuorodos
--------

* Oficiali advokatų kontorų aljanso „RR Alliance" svetainė Archyvuota kopija 2008-11-23 iš Wayback Machine projekto. **(**angl.**)**
* Advokatų kontoros „RR Alliance" svetainė (lietuvių, anglų k.)
|  |
| --- |
| **Rumunijos oro pajėgų 86-oji oro bazė** |
| IATA: OTP - ICAO: LROP |
| Parametrai |
| Aerodromo tipas | karinis/civilinis |
| Operatorius | Rumunijos oro pajėgos |
| Miestas | Otopenis |
| Aukštis virš jūros lygio | 96 m |
| Koordinatės | 44°33′42″ š. pl. 26°05′21″ r. ilg.﻿ / ﻿44.56167°š. pl. 26.08917°r. ilg.﻿ / 44.56167; 26.08917 |
|
| Kilimo ir tūpimo takai |
| Kryptis | Matmenys | Danga |
| ilgis (m) | plotis (m) |
| 08L/26R | 3500 |  | asfaltas |

**Rumunijos oro pajėgų 90-oji skraidinimo oro bazė** (rumun. *Baza 90 Transport Aerian a Forțelor Aeriene Române*) – Rumunijos oro pajėgų bazė Otopenyje, netoli Bukarešto, Anrio Koandos tarptautiniame oro uoste.

1949 m. Otopenio aerodrome pirmoji įsikūrė 49-oji transportinė grupė. Vėliau, 1971 m. čia ėmė veikti specialioji eskadrilė, kuri po kelerių metų tapo 50-uoju skraidinimo sparnu. 1990 m. kovo 1 d. abu šie daliniai buvo sujungti ir oficialiai įkurta 90-oji skraidinimo oro bazė.

Šiuo metu bazėje įsikūrusios 901-oji, 902-oji, 903-oji, 904-oji ir 905-oji eskadrilės, naudojančios C-130 Hercules, C-27J Spartan, An-26, An-30, IAR-330L ir IAR-330 SOCAT.

90-ojoje skraidinimo oro bazėje bazuojasi ir Rumunijos prezidento bei vyriausybės lėktuvai.

2004 m. spalį į šią oro bazę atkelta 61-oji sraigtasparnių eskadrilė, ginkluota IAR-330 SOCAT sraigtasparniais. Bazėje veikia ir MEDEVAC tarnyba.

Nuorodos
--------


* Fortele Aeriene Romane Archyvuota kopija 2013-10-16 iš Wayback Machine projekto.
**RSS** – XML failų formatų šeima internetiniam duomenų rinkimui iš naujientinklių (angl. *news websites*) ir tinklaraščių (angl. *weblogs*). Kaip akronimas iš angl. k. gali reikšti vieną iš standartų:

* Išsamus puslapio aprašymas (angl. *Rich Site Summary*) – (RSS 0.91)
* RDF (angl. *Resource Description Framework Site Summary*) – (RSS 0.9, 1.0 ir 1.1)
* Tikrai paprastas surinkimas (angl. *Really Simple Syndication*) – (RSS 2.0)

Nauda
-----

Atitinkamos programos pagalba galima automatiškai sekti naujų straipsnių norimose rubrikose publikavimą neužeinant į interneto puslapius ar kitus įvairius interneto informacijos šaltinius bei surinkti ir susisteminti periodiškai atnaujinamą naujausią įvairiapusišką informaciją, naujienas:

* straipsnio pavadinimas;
* jo trumpas aprašymas (anotacija);
* nuoroda į straipsnį internete;
* publikavimo data.

Žymėjimas
---------

RSS šaltinius (angl. *feeds*) priimta žymėti oranžiniais keturkampiais su raidėmis *XML* (XML iconic button) , *RSS* (RSS iconic button) arba .

RSS sąsaja pateikiamos informacijos peržiūros programos paprastai vadinamos *agregatoriais*. Jos surenka medžiagą iš dominančių šaltinių, susistemina ir pateikia ją vartotojui. Visų programų veikimo principas daugmaž vienodas:

* įvedamas kanalo (puslapio) adresas,
* agregatorius periodiškai atsisiunčia naujienas į kompiuterį,
* perskaitytos žinutės paliekamos arba trinamos.

Galima naudoti kitų programų (naršyklių Opera, Firefox, Thunderbird, kai kurių pašto klientų) galimybes atvaizduoti RSS informaciją.

Gaunama informacija gali būti grupuojama į kategorijas, perskaitytos ar nedominančios žinutes – paslėptos ar ištrintos.

Lietuvoje
---------

Lietuvoje jau irgi yra naujientinklių, nemokamai teikiančių RSS paslaugas. Tai informaciniai portalai kaip lrytas.lt, Lietuvos radijas ir televizija (www.lrt.lt), Delfi.lt, Bernardinai.lt, RSS.lt, MūsųLaikas.lt bei kitos svetainės. Taip pat internetiniai dienoraščiai:  Archyvuota kopija 2008-12-01 iš Wayback Machine projekto. [www.marketer.lt], [www.zudykreklama.lt] ir t. t. Palaipsniui atsiranda ir naujienų portalų (Glaustai.lt, Geradiena.lt Archyvuota kopija 2012-09-03 iš Wayback Machine projekto. Visosnaujienos.lt Archyvuota kopija 2020-02-17 iš Wayback Machine projekto.), kurie naudodami RSS surenka informaciją iš skirtingų žiniasklaidos kanalų, ją sugrupuoja pagal tematiką ir pateikia naujienų antraštes. Dar tokie portalai vadinami naujienų agregatoriais.

RSS failų peržiūros programos
-----------------------------

* Awasu
* FeedDemon
* Feedreader
* Newz Crawler
* QuiteRSS
* RSS Reader Archyvuota kopija 2005-07-24 iš Wayback Machine projekto.
* Sharp Reader
* Rol RSS Reader

RSS failų peržiūros puslapiai
-----------------------------

* Bloglines
* Feedly
* Inoreader
Koordinatės: 55°32′0″ š. pl. 24°12′0″ r. ilg.﻿ / ﻿55.53333°š. pl. 24.20000°r. ilg.﻿ / 55.53333; 24.20000

Pašilių miškai prie kelio į stumbryną
Stumbrai stumbryne
**Pašilių miškai** – miškų masyvas vidurio Lietuvoje, Panevėžio rajono pietinėje dalyje, 1 km į rytus nuo Krekenavos. Šiaurinė dalis patenka į Krekenavos regioninį parką. Užima ~43,5 km² plotą.

Masyvą sudaro Ėriškių, Rodų, Pašilių, Naujarodžių, Varnakalnio, Vidubalos miškai. Miškas auga lygumoje. Dirvožemiai vėlėniniai glėjiški sujaurėję priemoliai. Mišku teka Nevėžio baseino upės: Linkava su intakais Josvainiu, Masdaržiu, Drūlupiu ir Liaušė. Daugelio upelių vagos sureguliuotos. Rytinėje miško dalyje yra Pašilių pelkė su Pašilių ir Lieležerio ežerais.

Pašilių miškų medynų sudėtis:

* beržynai – 41 %,
* pušynai – 16 %,
* eglynai – 14 %,
* drebulynai – 10 %,
* uosynai – 9 %,
* judalksnynai – 5 %,
* ąžuolynai – 3 %,
* baltalksnynai – 2 %.

Vyrauja pusamžiai medynai (~50 %), jaunuolynai sudaro 21 %, pribręstantys medynai 15 %, brandūs – 14 %.

Pašilių miškai pasižymi kanopinių gyvūnų gausa – čia gyvena šernai, briedžiai, stirnos, stumbrai, danieliai, muflonai. Taip pat yra kiškių, lapių, kiaunių, voverių, usūrinių šunų, ondatrų, bebrų, įvairių vandens ir plėšriųjų paukščių.

56 miško kvartale gausu kapinynų. Girelės kaime veikia Pašilių stumbrynas, greta yra išlikusios partizanų žeminės. Miške įsikūrę kaimai: Girelė, Paežeris, Dlužniava, Gudeliai I, Gudeliukai, Miško Palivarkas. Pašilių mišką kerta kelias Krekenava–Ramygala.

Šaltiniai
---------

1. ↑  *Pašilių miškai*. Tarybų Lietuvos enciklopedija, T. 3 (Masaitis-Simno). – Vilnius: Vyriausioji enciklopedijų redakcija, 1987. // psl. 320
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Koordinatės: 13°00′ š. pl. 61°13′ v. ilg.﻿ / ﻿13.000°š. pl. 61.217°r. ilg.﻿ / 13.000; 61.217

Bekijos žemėlapis
**Bekija** (angl. *Bequia*) – sala Priešvėjinių Antilų salų grupėje, antra pagal dydį Grenadinų salyne (po Kariokos). Priklauso Sent Vinsento ir Grenadinų valstybei, įeina į Grenadinų parapiją. Plotas – 18,3 km².

Yra ~15 km į pietus nuo Sent Vinsento, Grenadinų salyno šiaurėje. Paviršius kalvotas, apaugęs miškais. Aukštis iki 286 m (*Pleasant Top* kalnas).

Bekijoje gyvena ~4300 gyventojų. Tai daugiausia mišrūs afrikiečių, škotų ir karibų palikuonys, yra imigrantų iš Barbadoso. Svarbiausia gyvenvietė – Port Elizabetas. Kitos gyvenvietės: Lauer Bėjus, La Pompas, Hamiltonas ir Belmontas. Verčiamasi turizmu, žvejyba, romo gamyba. Bekija yra viena iš nedaugelio vietų pasaulyje, kur vis dar legaliai medžiojami banginiai. Yra jūrų uostas, J. F. Mitchell oro uostas.

Salą nuo XVIII a. užvaldė prancūzai. Vėliau dėl jos kovojo britai. Čia auginta kava, indigažolės, manijokas. Vienu metu sala buvo pagrindinis manijoko krakmolo tiekėjas pasaulyje. Čia slėpdavosi piratai, manoma, kad Bekijoje galėjo būti Juodabarzdžio bazė.
|  |  |  |
| --- | --- | --- |
| [[Image:|200px|alt=|Dabartinis biometrinis Džersio pasas]] |  |  |
| Dabartinis biometrinis Džersio pasas |  | Jungtinės Karalystės pasas |

**Džersio pasas** – Britanijos pasas, Džersio vyriausybės Pasų biuro išduodamas Britanijos piliečiams (*British citizens*), susijusiems su Britanijos karūnos Džersio valda.

Išvaizda
--------

Britanijos pasai, išduodami Džersyje, šiek tiek skiriasi nuo tų, kurie išduodami Jungtinės Karalystės piliečiams.

Džersio paso viršutinėje dalyje, kaip ir visų Britanijos pasų viršuje yra užrašas *European Union* ('Europos Sąjunga'). Tai rodo, kad nors Džersis nėra ES narys, tačiau jo piliečiai Europos Sąjungoje turi specialų statusą. Žemiau užrašai *British Isles* ('Britų salos'), o po juo – *Bailiwick of Jersey* ('Džersio beilivikas').

Jungtinės Karalystės pasas po užrašu *European Union* turi užrašą *United Kingdom of Great Britain and Northern Ireland* ('D. Britanijos ir Šiaurės Airijos Jungtinė Karalystė').

Kas turi teisę gauti tokius pasus
---------------------------------

Muitinių ir imigracijos departamento Pasų biuras Britanijos piliečių pasus išduoda tik Britanijos piliečiams, gyvenantiems Normandijos salose, Meno saloje ar Jungtinėje Karalystėje ir susijusiems su Džersiu (gyvenantiems Džersyje, gimusiems Džersyje ar kurių tėvai gimė Džersyje).

Teisių išimtys
--------------

Kai kurie Britanijos pasai, išduoti Džersyje, yra ribotų teisių – „turėtojas negali naudotis Europos Bendrijos lengvatomis, susijusiomis su įdarbinimu ar apgyvendinimu" (*holder is not entitled to benefit from European Community Provisions relating to employment or establishment*).

Tokias apribotas teises turi Britanijos piliečiai, gimę Džersyje ir nesusiję su Jungtine Karalyste gyvenimu joje (5 pragyventi metai iš eilės) ar kilme (JK kilęs bent vienas tėvų ar senelių). Jie vadinami specialiu terminu *Channel Islanders* ('Normandijos saliečiai').

Nuorodos
--------
*Šis straipsnis apie mineralą. Apie granatmedžio vaisių skaitykite straipsnyje granatas.*
Almandinas
**Granatas** (lot. *granatus* 'grūdėtas') – silikatų klasės mineralas, nesosilikatas.

Granatų grupė skirstoma:

* Almandinai
* Andraditai
* Grosuliarai
* Hidrogrosularai
* Piropai
* Spesartinai
* Uvarovitai

Granatas būna įvairių spalvų: raudonas (piropas), rudai raudonas (spesartinas andraditas), violetiškai raudonas (almandinas, rodolitas), rausvas (rodolitas), žalias (grosuliaras, andraditas, uvarovitas), geltonai žalias (grosuliaras), juodai rudas, juodas (melanitas), bespalvis (grosuliaras).

Radavietės
----------

Piropai randami daugelyje pasaulio šalių. Tradicinės kasyklos ir apdirbimo vietos yra Čekijoje Bohemijoje („Bohemijos granatai"), kur sąnašynų telkiniai užima maždaug 70 km² plotą. Kitos žymios radavietės – Pietų Afrikos Respublikoje, ypač Kapo provincijoje („Kapo rubinai"). Nedidelių telkinių yra Rusijoje, ypač Jakutsko regione, kur jie randami kartu su deimantais. JAV daugiausia piropų aptinkama Kolorado ir Arizonos valstijose, žymiausias – „Arkanzaso rubinas". Piropų rasta Brazilijoje, Argentinoje, Australijoje, Tanzanijoje, Zaire, Zimbabvėje, Mongolijoje, dideli telkiniai aptikti Nigerijoje.

Vašingtono Smitsono muziejuje saugoma daug įvairių šlifuotų granatų: 174 ir 67,3 karatų almandinai (iš Aidaho), 64,2 karatų grosuliaras (iš Šri Lankos), 10,4 ct sveriantis andraditas (iš Rusijos), 74,3 ct rodolitas (iš Tanzanijos), 109 ct spesartinas (iš Brazilijos). Didžiausias šlifuotas piropas sveria 633,4 karatų (rastas Bohemijoje). *Ulrike von Lowitzow* granatų kolekcijoje yra didžiausias, 13,2 karatų sveriantis piropas (iš Bohemijos).

Nuorodos
--------

* Archyvuota kopija 2007-09-29 iš Wayback Machine projekto.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Grand Teras |
| --- |
|  |
|  |
| Duomenys |
| **Šalis:** | Prancūzijos vėliava Prancūzija, Gvadelupė |
| **Jūra:** | Karibų jūra |
| **Salynas:** | Pavėjinės Antilų salos |
| **Koordinatės:** | 16°19′3″ š. pl. 61°25′43″ v. ilg.﻿ / ﻿16.31750°š. pl. 61.42861°r. ilg.﻿ / 16.31750; 61.42861Koordinatės: 16°19′3″ š. pl. 61°25′43″ v. ilg.﻿ / ﻿16.31750°š. pl. 61.42861°r. ilg.﻿ / 16.31750; 61.42861 |
| **Plotas:** | 586,68 km² |
| **Gyventojų skaičius:** | 197 603 |
| **Gyventojų tankumas:** | 337 žm./km² |
| Žemėlapis |
|  |

**Grand Teras** (pranc. *île de Grande-Terre* arba *île de la Grande-Terre*) – sala Karibų jūroje, rytinėje Gvadelupos dalyje. Priklauso Mažųjų Antilų salynui. Atskirta nuo kitos (Bas Tero salos) Gvadelupos dalies, siauru jūros kanalu, vadinamu *Rivière Salée*. *Pointe de la Grande Vigie* yra šiauriausias salos taškas.

Grand Teras yra klinties plynaukštė, o pati sala yra apsupta koralinio rifo. Paviršius kalvotas su balto smėlio paplūdimiais. Pagrindinis gyventojų pajamų šaltinis yra turizmas bei žemės ūkis.

Salos plotas 586,68 km². Sala padalinta į 10 komunų (savivaldybių). 197 603 žmonės (2006 m. surašymo duomenys).

*Pointe de la Grande Vigie* – šiauriausias salos taškas
**John McGlynn** (1961 m. gruodžio 19 d. Maselburge) – buvęs škotų futbolininkas. Dabartinis Livingston FC klubo treneris.

Trenerio karjera
----------------

1996 m. buvo pakviestas į Hearts jaunimo komandą, kaip trenerio asistentas. 2005 m. du kartus buvo paskirtas pagrindinės komandos laikinu treneriu, po to kai John Robertson ir George Burley buvo atleisti.

Nuo 2006 m. iki 2012 m. treniravo Raith Rovers FC.

2012 m. birželio 26 d. buvo paskirtas Heart of Midlothian klubo vyriausiuoju treneriu. Dėl klubo finansinių sunkumų, pasirašė sutartį tik su dviem žaidėjais, bei buvo pakviesti jauni žaidėjai iš akademijos.

Hearts SPL sezoną, su McGlynn pradėjo prastai. Iš šešerių rungtynių laimėjo tik vienas, taip pat pralaimėta Europos lygoje ketvirtajame atrankos etape, bendru rezultatu 2-1, prieš Liverpulio klubą. Lygos taurėje, nugalėjus Livingstono ir Dundee United klubus buvo pasiektas pusfinalis. Hearts Škotijos futbolo taurėje 1-0 pralaimėjo Hibernian klubui. Dėl prastų klubo pasiekimų buvo atleistas 2013 m. vasario 28 d.

Pasiekimai
----------

Raith Rovers
* Škotijos futbolo lygos antrasis divizionas: 2008–2009

Šaltiniai
---------

1. ↑   Archyvuota kopija 2014-05-04 iš Wayback Machine projekto.
2. ↑  „John McGlynn departs Hearts manager position".
| **John Houlding** |
| --- |
|  |
| Gimė | 1833 m. |
| Mirė | 1902 m. (~69 metai) |
| Tautybė | Anglas |
|  |
| Žinomas (-a) už | Liverpool FC |

**Džonas Holdingas** (angl. *John Houlding* 1833–1902 m.) – anglų verslininkas, Liverpulio miesto meras, bei Liverpool FC klubo įkūrėjas.

Biografija
----------

Gavęs išsilavinimą Liverpulio koledže buvo savadarbis verslininkas, turėjęs savo alaus daryklą, kuri užtikrino jo finansinę padėtį iki pat jo mirties. Prieš 1897 m. tapdamas Liverpulio meru, buvo išrinktas į Liverpulio savivaldybę nuo konservatorių partijos, atstovavo joje Evertono administracinį rajoną.

Prieš rinkimus Holdingas buvo susijęs su Evertono klubu. 1882 m. dėl naujų taisyklių Evertonas buvo priverstas žaisti namų rungtynes uždaroje aikštėje, prieš tai žaidęs *Stenley* parke. Po susitikimo *Sandon* viešbutyje, Anfilde, kuris priklausė Holdingui, buvo pasiūlyta nuomotis aikštę *Priory Road*. Kai aikštės savininkas paprašė klubą palikti, Holdingas surado naują vietą *Anfield Road* (būsimame Anfield stadione), mokant nedidelį nuomos mokestį Džonui Orelui (angl. *John Orell*). Anfield stadione pirmos rungtynės buvo sužaistos 1884 m. rugsėjo 28 d. kai Evertonas 5-0 sutriuškino Earlstown.

Anfielde pastačius tribūnas, žiūrovų skaičius pasiekdavo 8000 žmonių per rungtynes. 1888 m. Evertonas tapo Anglijos futbolo lygos vienu iš įkūrėjų. Kaip bebūtų, Holdingas vis labiau pradėjo kištis į klubo reikalus; jis pakėlė nuomos sutartį tuo priversdamas futbolininkus naudotis *Sandon* viešbučiu prieš ir po rungtynių.

1891 m. Džonas Orelas norėjo susigrąžinti Anfield Road teisę į nuomą. Holdingas atsakė pasiūlymu įkurti ribotos atsakomybės įmonę (*Limited Liability Company*) ir įsigyti sklypą. Orelas norėjo parduoti sklypą, bet Holdingui priklausė šalia esantis sklypas ir jis tikėjosi, kad nauja kompanija išpirks šią žemę.

Daugybė klubo narių kaltino Holdingą už tai, kad jis nori pasipelnyti iš Evertono. 1892 m. sausį 279 klubo nariai susirinko aptarti šį klausimą. 1892 m. kovo mėnesio susirinkime Holdingas buvo atmestas balsų dauguma. Todėl Evertonas paliko Anfield. Už aštuonis tūkstančius svaras sterlingų jie įsigijo Goodison Park.

Holdingui ir Orelui liko tuščias stadionas. Holdingas nusprendė įkurti naują futbolo klubą – Liverpool FC, kuris pirmąsias rungtynes sužaidė 1892 m. rugsėjo 1 d. draugiškame susitikime prieš Rotherham Town. Rungtynės buvo laimėtos rezultatu 7-1. Naujo klubo treneriu tapo John McKenna.

Šaltiniai
---------

1. ↑  Liversedge, Stan (1991). Liverpool:The Official Centenary History. p. 108. London: Hamlyn Publishing Group Ltd. ISBN 0-600-57308-7.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| John Hancock Center |
| --- |
| John Hancock bokštas |
| Vieta | Čikaga, Ilinojus, JAV |
| Statusas | Pastatytas |
| Statybų pradžia | 1965 m. |
| Statybų pabaiga | 1969 m. |
| Antena | 457 m |
| Stogas | 344 m |
| Aukštų sk. | 100 |
| Plotas | 260 126 m² |

**John Hancock Center** – dangoraižis Čikagoje, Ilinojuje. Ketvirtas pagal aukštį pastatas Čikagoje po Willis Tower ir Aon Center. Dangoraižis pavadintas JAV Nepriklausomybės deklaracijos signataro John Hancock vardu.

Dangoraižis su 50 liftų pradėtas statyti 1965 m. ir pabaigtas 1969 m. Šimto aukštų pastatas nuo žemės iki stogo siekia 344 metrus, iki antenos viršaus – 457 metrai. 44-ame aukšte įrengtas baseinas yra aukščiausiai esantis visoje Amerikoje. 96-ame aukšte veikia baras, iš kurio galima grožėtis Mičigano ežeru ir miesto panorama, aukštu žemiau dirba restoranas „Signature Room".

Pastato adresas: 875 N. Michigan Avenue, Chicago, Illinois 60611.

Taip pat skaitykite
-------------------

* Aukščiausių pastatų Čikagoje sąrašas
**Olegas Vasilenka**|  |
| Asmeniniai duomenys |
| **Pilnas vardas** | Олег Петрович Василенко |
| Gimimo data | 1973 m. spalio 6 d. |
| Gimimo vieta | Stavropolis, Rusija |
| Klubai |
| Dabar žaidžia |  |
| **Pozicija** |  |
| Profesionalūs klubai\* |
| nowrap | nowrap | nowrap| |
|  Treniruotos komandos |
| 2013  2014–2015  2016  2017–2018  2018  2019  2019  2020–2022 | Ural  FK Soči  RFS  FK Trakai  Baltika (asistentas)  Avantgard (asistentas)  Avantgard  Fakel |
|  |

**Olegas Vasilenka** (g. 1973 m. spalio 6 d. Stavropolyje. Buvęs FK Trakai vyr. treneris.

Biografija
----------

Gimė Stavropolyje, Rusijoje. Nuo 2003 m. dirba futbolo treneriu. 

### FK RFS

2016 m. atvyko į Latviją. Treniravo RFS.

### FK Trakai

2017 m. tapo FK Trakai vyr. treneriu.
Su trakiškiais užėmė trečiąją vietą A lygoje. 

2018 m. gegužės 18 d. paskelbta, kad sutartis nutraukta.

### Karjera išvykus iš Lietuvos

Vėliau dirbo Kaliningrado „Baltikoje" (asistentas), Kursko „Avantgarde" asistentu, o vėliau ir vyr. treneriu. O 2019 m. gruodžio 23 d. pranešta, kad treneris palieka klubą.

Nuo 2020 m. Voronežo „Fakel" vyr. treneris. Dirbnat O. Vasilenko klubas pateko į Premjer lygą. 2022 m. rugsėjo 6 d. paliko klubą.

Išnašos
-------

1. ↑
2. ↑
3. ↑
4. ↑
5. ↑
6. ↑

Nuorodos
--------

* Saturno klubo svetainėje (ФК «Сатурн»)
* Интервью газете «Советский спорт»
**Oleksandras Aksionovas**| Asmeniniai duomenys |
| --- |
| **Pilnas vardas** | Oleksandras Oleksandrovičius Aksionovas |
| Gimimo data | 1994 m. sausio 7 d. (29 metai) |
| Gimimo vieta | Kramatorskas, Ukraina |
| Ūgis | 184 cm |
| Klubai |
| Dabar žaidžia |  |
| **Pozicija** | gynėjas |
| Profesionalūs klubai\* |
| 2013–20142019–20202020–2021202120222022– | TavryiaKramatorskFK Banga Gargždai  FK Užhorodas  FK Minaj Prykarkatya | 11 0(0)02 0(0)33 0(1)15 0(0)00 0(0)11 0(0) |
| \* Skaičiuojama tik pasirodymai ir įvarčiai vietinėje lygoje Duomenys 2023. |

**Oleksandras Aksionovas** (*Аксьонов Олександр Олександрович*; g. 1994 m. sausio 7 d.) – Ukrainos futbolininkas, rungtyniaujantis vidurio gynėjo pozicijoje. Buvęs „Bangos" klubo žaidėjas, atstovavęs klubui 2020 ir 2021 m. sezonuose.

Karjera
-------

Kramatorske gimęs futbolininkas yra žaidęs Donecko „Metalurgo" jaunimo komandoje. vėliau gimtojo miesto Avanhard komandoje. 2013-2015 metais atstovavo Simferopolio "SK Tavriya" ir Mariupolio "FK Mariupol", kurios žaidė Premjer lygoje, o vėliau kelis sezonus praleido Ukrainos pirmoje lygoje. 2019 metų sezoną futbolininkas pabaigė Kramatorsko "Avanhard".

### FK Banga

#### 2020 m. sezonas

2020 m. atvyko į Lietuvą ir tapo FK Banga Gargždai nariu. 2020 m. ukrainietis žaidė 20 oficialių rungtynių (19 „Optibet A lygoje" ir vienerias LFF taurės turnyre).

#### 2021 m. sezonas

2021 m. su žaidėju buvo pratęsta sutartis.

2021 m. balandžio 21 d. rungtynėse prieš Kėdainių „Nevėžį" pelnė įvartį. 55 rungtynių minutę po E.Stočkūno perdavimo galva pasiuntė kamuolį į vartus ir rezultatas tapo 4:1. Galutinė baigtis 5:1.

2021 m. birželio 30 d. pranešta, kad žaidėjas paliko komandą. 2021 m. ukrainietis žaidė 15 oficialių rungtynių 15 rungtynių (14 „Optibet A lygoje" ir vienerias LFF taurės turnyre). Pelnė vieną įvartį.

### FK Minaj

#### 2022 m.

2022 m. vasario mėn. pasirašė sutartį su Ukrainos FK Minaj.

Statistika
----------

A lygos statistika

| Sezonas | Klubas | Rungtynės | Įvarčiai |
| --- | --- | --- | --- |
| **2020** | **Gargždų „Banga"** | 19 | 0 |
| **2021** | **Gargždų „Banga"** | 14 | 1 |

Spalvų reikšmės: 

     Ekipa žaidė A lygoje;

Šaltiniai
---------

1. ↑
2. ↑
3. ↑
4. ↑
5. ↑
6. ↑

Nuorodos
--------

* alyga.lt svetainė
* lietuvosfutbolas.lt
* fkbanga.lt svetainė
* Soccerway (anglų k.)
* Transfermarkt
| **Olegas Kvaša** |
| --- |
|  |
| Gimė | 1958 m. rugsėjo 13 d. (64 metai)Klaipėda, Lietuvos TSR |
|  |
| Veikla | muzikantas, kompozitorius |
|  |
|  **Vikiteka** | Olegas Kvaša |

**Olegas Kvaša** (g. 1958 m. rugsėjo 13 d. Klaipėdoje) – muzikantas, kompozitorius.

Biografija
----------

1970 m. įkūrė grupę „Telyuschi", kur jis grojo bosine gitara. Atlikinėdavo „Deep Purple", „Valio Šeba", „Led Zeppelin" dainas. Baigė Lietuvos muzikos ir teatro akademiją, grojo įvairiuose Klaipėdos klubuose ir restoranuose. 1982 m. persikėlė į Leningradą, kur 5 metus grojo „Spalio 10-osios" klube. Tais pačiais metais sukūrė dainas „Zelenoglazoe Taksi" ir „Krisolov", kurias išgarsino Ala Pugačiova ir Michailas Bojarskis. Nuo tada kuria dainas šiems atlikėjams bei tokiems atlikėjams kaip Irina Ponarovska, Kristina Orbakaitė, Nikolajus Karačencovas, Anne Veski ir kiti. 2000 m. ir 2003 m. tapo „Auksinio gramofono" nugalėtoju.

Nuorodos
--------

* Asmeninis tinklalapis
* Daina *Zelenoglazoe Taksi* www.youtube.com
* Daina *Krisolov* www.youtube.com
|  |
| --- |
| Olegas Punginis  rus. *Олег Пунгин* |
|  |
| Biografija |
| Pilnas vardas | Olegas Vladimirovičius Punginis |
| Gimė | 1968 m. lapkričio 16 d. (54 metai)Vladivostokas, Rusija Rusijos TFSR |
| Žanrai | rokas |
| Veikla | būgnininkas |
| Aktyvumo metai | mušamieji |
| Susijusi veikla | Mumij Troll |

**Olegas Vladimirovičius Punginas** (rus. *Оле́г Влади́мирович Пунги́н*, g. 1968 m. lapkričio 16 d. Vladivostoke) – TSRS ir Rusijos roko muzikantas, grupės „Mumij Troll" būgnininkas.

Biografija
----------

Muzika jį lydėjo nuo pirmos klasės, mokykloje grojo grupėje *Sčastliboje detsvo* (*Счастливое детство*). 10-to dešimtmečio pradžioje dirbo radijuje, taip pat aranžuotoju ir garso inžinieriumi. Buvo vienas iš Vladivostoko įrašų studijos įkūrėjų. 1997 metų vasarą gavo pasiūlymą atlikti keletą koncertų su grupe „Mumij Troll" Tolimuosiuose Rytuose, po kurių jis tapo nuolatiniu grupės nariu.

Nuorodos
--------

|  |  |
| --- | --- |
|  | **Vikiteka: Olegas Punginas** – vaizdinė ir garsinė medžiaga  |

* Mumij Troll oficiali svetainė – mumiytroll.com
|  |
| --- |
| Jacques Hustin |
|  
Jacques 1974 m. Eurovizijos konkurse |
| Biografija |
| Gimė | 1940 m. kovo 15 d.  Lježas, Belgijos vėliava Belgija |
| Mirė | 2009 m. balandžio 6 d. (69 metai) |
| Žanrai | pop |

**Jacques Hustin** (g. 1940 m. kovo 15 d. Lježe – m. 2009 m. balandžio 6 d.) buvo Belgijos dainininkas, dainų autorius, žinomas dėl dalyvavimo 1974 m. Eurovizijos dainų konkurse.

Biografija
----------

Vaikystėje dainavo garsiame krikščionių berniukų chore *Les Petits Chanteurs a la Croix de Bois* Paryžiuje. Jis baigė grafikos ir dizaino studijas.

1974 metais Valonijos televizijos kanalo BRT buvo išrinktas atstovauti Belgijai Eurovizijos dainų konkurse, kuris vyko balandžio 6 dieną Braitone, Anglijoje. Šalies nacionaliniame finale *Eurosong* atlikėjas pristatė šešis dainas. Nugalėtoja tapo Franck F. Gérald sukurta daina „Fleur de liberté". 1974 m. konkursas išsiskyrė atlikėjais, kurie tarptautiniu mastu jau buvo žinomi, skaičiumi (Olivia Newton-John, Gigliola Cinquetti, Mouth & MacNeal). Jacques daina „Fleur de liberté" tarp 17 dalyvių užėmė devintą vietą. Tais metais laimėjo grupė ABBA iš Švedijos.

1988 metais Jacques nusprendė mesti muzikinę karjerą ir atsidėti vien tapybai. Be tapybos, dirbo iliustratoriumi, dizaineriu, teatro dailininku.

Diskografija
------------

### Singlai

* *Julie, coup de foudre*
* *Le vieux bonhomme hiver*
* *La marijuana*
* *Paris la tendresse*
* *La gavroche*
* *Le cosaque*
* *Les avoins decollent*
* *Hostoire de rigoler*
* *Les petites filles de David*
* *Piano blanc*
* *Quai des rêves*

### EP

* *La gavroche*
* *Hiroshima*
* *Absence*
* *On m’a donné 15 ans*
* *Julie coup de foudre*

### Albumai

* *Amour au jour la nuit*
* *On m’a donné 15 ans*
* *Quand je m’endors contre ta bouche*
* *C’est toujours toujours*
* *Se ballader de par le monde*
* *Mon Brésil en hiver*
* *Le voyageur immobile*
* *Les coups de soleil*
* *On m’a donnée vingt ans*

Nuorodos
--------

* Oficiali svetainė

| Apdovanojimai ir pasiekimai |
| --- |
| Prieš tai:**Nicole & Hugo  *„Baby, Baby"*** |  **Belgijos atstovas Eurovizijoje**1974 | Po to:**Ann Christy  *„Gelukkig zijn"*** |
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Jacopo Caraglio portretas (dail. Paris Bordone)
**Jacopo Caraglio, Giovanni Giacomo Caraglio, Giovanni Jacopo Caraglio, Jonas Jokūbas Karaljas** (g. 1500/1505 m. Veronoje – m. 1565 m. Krokuvoje) – italų graveris, juvelyras, medalininkas, vėlyvojo Italijos Renesanso atstovas, dirbęs Italijoje, Lenkijoje ir Lietuvoje.

Italijoje G.G.Caraglio specializavosi vario raižiniuose pagal kitų dailininkų (Marcantonio Raimondi, Rosso Fiorentino) piešinius ir tapybos darbus.

Lenkijos ir Lietuvos periodu dailininkas daugiau kūrė medalius, plaketes, kamėjas.

G.G.Caraglio atstovavo manieristinei brandžiojo ir vėlyvojo Renesanso krypčiai, jo darbams būdingas puošnumas ir dekoratyvumas, sudėtingi vaizduojamų žmonių figūrų rakursai grafikoje, prabangių medžiagų (auksas, perlai, brangūs akmenys) naudojimas papuošalų gamyboje, kruopštus detalizavimas.

Biografija
----------

Iki 1527 m. – vadinamojo Romos apiplėšimo, dirbo Romoje. Paskui veikė Venecijoje ir Parmoje. 1538 m. atvyko į Lenkiją. 1545 m. buvo įrašytas į Žygimanto Augusto dvaro auksakalių sąrašą. 1552 m. Krokuvos miesto magistratas jam suteikė miesto piliečio teises, tais pačiais metais Žygimantas Augustas dailininkui suteikė indigenatą (Lenkijos bajoro privilegiją).

Lietuvoje lankėsi ir gyveno (su Žygimanto Augusto dvaru) 1545–1548, 1554–1556, 1559–1560, 1561–1562 m.

### Žymesni kūriniai

* 1538 – Žygimanto Senojo medalis;
* 1539 ir 1546 m. – du Bonos Sforcos medaliai;
* 1539 m. – Alessandro Passenti medalis;
* 1554 m. – Bonos Sforcos portretinė kamėja;
* 1550 m. – Barboros Radvilaitės portretinė kamėja;
* 1560 m. – dvi Žygimanto Augusto portretinės kamėjos.

|  |  |
| --- | --- |
|  | **Vikiteka: Jacopo Caraglio** – vaizdinė ir garsinė medžiaga  |

* Heraklio ir kentaurų kova. (pagal R.Fiorentino), 1526–1527 m.*Heraklio ir kentaurų kova*. (pagal R.Fiorentino), 1526–1527 m.
* Žygimanto Augusto portretinė kamėja. G.G.Caraglio, 1560 m.Žygimanto Augusto portretinė kamėja. G.G.Caraglio, 1560 m.
* Barboros Sforcos portretinė kamėja. G.G.Caraglio, 1554 m.Barboros Sforcos portretinė kamėja. G.G.Caraglio, 1554 m.
* Žygimanto Augusto medalisŽygimanto Augusto medalis
* Bonos Sforcos pakabukas (1554 m.)Bonos Sforcos pakabukas (1554 m.)

Šaltiniai
---------

* Caraglio // textlog.de
| **Žakas Rogas** |
| --- |
|  |
| Gimė | 1942 m. gegužės 2 d.Gentas, Belgija |
| Mirė | 2021 m. rugpjūčio 29 d. (79 metai)Deinzė, Belgija |
| Tautybė | belgas |
|  |
| Pareigos | Tarptautinio olimpinio komiteto prezidentas 2001–2013 m. |
|  |
| Alma mater | Gento universitetas |
|  |
| Žymūs apdovanojimai |
| * Ordino „Už nuopelnus Lietuvai" Didysis kryžius
* Draugystės ordinas
 |
|  |
|  **Vikiteka** | Jacques Rogge |

**Žakas Rogas** (ol. *Jacques Rogge*, 1942 m. gegužės 2 d. Gente, Belgijoje – 2021 m. rugpjūčio 29 d. Deinzėje, Belgijoje) – belgų gydytojas, sporto veikėjas, Tarptautinio olimpinio komiteto prezidentas (2001–2013 m.).

Biografija
----------

Baigė Gento universitetą, chirurgas-ortopedas. Jaunystėje buvo buriuotojas (dalyvavo Meksiko, Miuncheno ir Monrealio olimpinėse žaidynėse), Belgijos nacionalinės regbio rinktinės žaidėjas.

1989–1992 m. buvo Belgijos olimpinio komiteto, 1989–2001 m. – Europos olimpinio komiteto prezidentas. 1991 m. tapo TOK nariu, 1998 m. – TOK Vykdomojo komiteto nariu.

2001 m. Maskvoje vykusioje 112-oje TOK sesijoje išrinktas aštuntuoju Tarptautinio olimpinio komiteto prezidentu, šiame poste pakeisdamas ilgametį prezidentą Ch. A.Samarančą.

Tarp Ž.Rogo prioritetų dirbant šiame poste – plačiau įtraukti į olimpinį judėjimą besivystančias šalis, mažinti olimpinių žaidynių organizavimo kaštus jas priimančioms šalims. Pripažindami TOK prezidento diplomatiškumą ir nepriekaištingą asmeninę reputaciją, jo kritikai atkreipė dėmesį į nuolatinius dopingo ir korupcijos skandalus olimpiadose.

2002 m. Solt Leik Sičio žiemos olimpinėse žaidynėse Ž.Rogas tapo pirmuoju TOK prezidentu, gyvenusiu ne viešbutyje, o kartu su visais sportininkais olimpiniame kaimelyje.

Ž.Rogas 2006 m. lankėsi Lietuvoje, jam suteikti Vilniaus universiteto ir LKKA garbės daktaro vardai. Prezidentas Valdas Adamkus jam įteikė Ordino „Už nuopelnus Lietuvai" Didįjį kryžių.

Belgijos karalius Albertas II jį pakėlė į riterius, suteikė grafo titulą.

Šaltiniai
---------

1. ↑  IOC announces passing of former IOC President Jacques Rogge, olympics.com. 2021-08-29. Nuoroda tikrinta 2021-08-30.
2. ↑  Rogge Given Authority To Cancel the Olympics (The New York Times inf.)
3. ↑   Archyvuota kopija 2016-03-04 iš Wayback Machine projekto. (Lietuvos olimpnės akademijos inf.)

  


| Politinis postas |
| --- |
| Prieš tai:**Chuanas Antonijas Samarančas** | **Tarptautinio olimpinio komiteto prezidentas**2001–2013 m. | Po to:**Tomas Bachas** |